638 
resultater, for saa vidt han har vist, at de Ord, som ere 
laante i finsk, maa være optagne senest i det 3die Aarhun- 
drede; paa enkelte Punkter kan maaske Indflydelsen have holdt 
sig lidt længere; men i det væsentlige synes der dog just 
ved denne Tid at indtræde en bestemt Afbrydelse. Først 
langt senere begynder en aldeles ny, yngre Indflydelse af 
svensk paa finsk, idet disse to Sprog, Aarhundreder efter 
hin Tid, mødes i Finland. Det er da baade af sproglige 
og af arkæologiske Grunde sandsynligt, at de gotiske Folk 
ved hin Tid fortrænges fra Østersø-Egnene. Vilde man 
imidlertid heraf slutte, at Nordboerne eller en væsentlig 
Del af dem først nu ere indvandrede fra disse Egne over 
Østersøen og den botniske Bugt, saa vilde det være aldeles 
urimeligt. Naturligst er det vel med Etr. Worsaae at an¬ 
tage, at hine gotiske Folk (for saa vidt de ikke bleve til- 
intetgjorte) bleve sprængte fra hinanden, saaledes at en 
Del vandrede mod Syd, det er de bekjendte Goter, en anden 
Del kan være bleven trængt i modsat Retning over Havet 
til de skandinaviske Lande, hvor de da allerede have fore¬ 
fundet en beslægtet Befolkning. Om det just er Svearne, 
der ved denne Leilighed ere indvandrede i Sverige, saale¬ 
des som den svenske Arkæolog Hildebrandt har ment, tildels 
støttende sig til Talerens sproglige Resultater, lader sig 
vel næppe vise, og lige saa lidet lader det sig endnu af- 
gjøre, om de Spor af en gammel gotisk Befolkning, som 
Aspelin mener at have fundet i Finland, staa i umiddelbar 
Forbindelse med denne Omflytning eller muligen først 
skyldes lidt senere Indvandringer fra Sverige. 
De Folk, som nu trængte frem i Stedet for den gotiske 
Befolkning i Egnene Syd for den finske Bugt, vare vel 
nærmest Letter eller Litauer („Æster"), der tidligere, som 
det synes, havde boet østligere og maaske ogsaa ind imel¬ 
lem den sprængte gotiske Befolkning; at de i ethvert Til¬ 
fælde ogsaa have grænset op til Finnerne, medens disse 
endnu udgjorde en samlet Enhed, derom have vi atter et 
Vidnesbyrd i en Række gamle lettisk-litauiske Laaneord, 
